مع الخيل ياشقراء
تسبون اللاعب وهو أمس شايل مركزين
الغامدي مصاب وماقدم شي ومعذور
وهو اللي ماسك المركزين
أمس عزيز محورين في محور واحد
وأزيدك بعد يميل للظهير الأيمن إذا تقدم الدوخي
حـــــــــرام عليك ياخي
كان سيء وانا أعترف
لكن الآن هو مجتهد رغم سبكم فيه يقدم كل شي لجل يسعدكم
بفضل الله ثم بفضله تأهلنا في دوري أبطال العرب
صلي على رسول الله محمد وإخزي ابليس
انه يلعب في خانة تحتاج امكانيات اكبر من امكانياته وبمراحل .. وايضا يلعب في نادي اكبر منه وبمراحل .
وابسط مهاره يحتاجها اللاعب في المحور هي دقة التمرير وهي المهاره اللي مايمكن ان عزيز يتقنها او حتى يتجراء ويغامر ويسويها ... لو لاحظنا في مباراة الوحد اتحدى اي واحد من اللي يدافعون عن عزيز ان يذكر لي كوره وحده تجرأ فيها خالد ومرر تمرريره طويله وكانت صح ..
بل للاسف نجد الكوره اذا انقطعت من الدفاع وتقدموا الاظهره ولاعبين الوسط وكان من المفروض من خالد انه يرسلها طويله لهم رجعها للمفرج او لتفاريس ومن ثم يوصلونها هم للهجوم لانه غير واثق من نفسه انه يستطيع توصيلها بطريقه صحيحه وهذا اللي قتل وسط الهلال وهجومه امس ..
وحتى لو تلاحظون انه في اخر الشوط الاول زهق سامي من الوضع وتراجع لمدة اربع او خمس دقايق تقريبا وبدا باستلام الكور من الدفاع وارسالها للهجوم والوسط ..
عموما هو مجتهد ولا احد ينكر حبه للفريق ولكن هذا الشي لايشفع له ..
اخيرا ما اقول الا الله يرجع لنا عبداللطيف ويسد الخانه فهو فعلا نموذج للاعب المحور المتميز ,, ثقه بالنفس ,, ونقلات طويله صحيحه ,, قدره عجيبه على المراوغه ،، تغطيه صحيحه ..
لك الحق كامل الحق انك تدافع عن اي لاعب بشرط انه مايكون عاله على الفريق مثل الكابتن عزيز ..
حنا ما نحطم معنوياته لكن الجميع يعرف ان الهلال يحاتج الى لاعب يضيف للفريق وليس العكس .. عندما كان المفرج عاله على الفريق الكل صوت بخروجه من الفريق لكن هذا المفرج الان مبدع والكل يثني عليه ويمدحه ونفس الحال مع عمر الغامدي ,, اذا حنا ما نسب اللاعب الفلاني لانه اللاعب الفلاني لا حنا نطالب بالمستوى ولا غير المستوى ..
خالد عزيز غير قادر على ربط الدفاع بالوسط والدليل مثل ماذكرت في ردي السابق انه اذا وصلته الكوره رجعها للدفاع ثم استلمها مره اخرى ثم مررها للدفاع .. نريد لو عشره بالميه من شجاعة عبداللطيف الغنام وتمريراته الطويله الرائعه ..
عندما يكون عبداللطيف الغنام موجود لاحظوا معي وش اللي يحصل ..
يقطع الكوره دفاع الهلال ينطلق الدوخي من الجهة اليمنى الكوره تسلم مباشره لعبداللطيف ثم يقوم بتمريره طويله لاحمد الدوخي وبالسنتيمتر تجدها على قدم احمد ومن النادر ما تخطىء قدم الدوخي .. اخوي فهد بدون تعصب للاعب الفلاني او اللاعب العلاني .. هل تذكر مره وحده اننا شاهدنا هذا السيناريو بين الدوخي وعزيز ..
ساتختصر عليك الاجابه لن تشاهده حتى لو ظل عزيز يلعب عشرين سنه مع الهلال .. ببساطه لانه يفتقد ابسط مهاره مطلوبه للاعب المحور وهي دقة التمرير والقدرة على فتح اللعب ..
عزيز اختير للمنتخب لانه ما فيه غيره هو وكريري .. الغنام وعمر مصابين ونور كان موقوف ..
عموما اتمنى التوفيق لخالد عزيز واتمنى انه يتطور مستواه ويفيد الزعيم بالمستقبل لانه حاليا غير قادر على ذلك ..